Կզնուտ
Կզնուտ (այժմ կոչվում է Գյուզնյութ ), գյուղ Մեծ Հայքի Վասպուրական նահանգի Նախճավան գավառում, որն այժմ գտնվում է Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։ Կզնուտում է ծնվել Գարեգին Նժդեհը։

Մինչև 1918-1920 թվականների հայ-ադրբեջանական պատերազմը բնակչության մեծամասնությունը հայեր էին։

Աշխարհագրություն և կլիմա
Գյուղը գտնվում է Արաքս գետի ձախ ափին, Կզնուտ գյուղի կլիման կտրուկ ցամաքային է՝ ամառը՝ մերձարևադարձային, արևադարձային; ձմռանը կլիման չափավոր է, ամռանը միջին ջերմաստիճանը հասնում է +35...+40 աստիճանի, ձմռանը՝ մինչև -15...-20 աստիճանի։

Պատմություն և մշակույթ 
Կզնուտը հնագույն պատմություն ունի, գյուղում գտնվում եին մի քանի հին եկեղեցիներ, հայկական գերեզմանոց՝ միջնադարյան խաչքարերով, սակայն 1918-1920 թվականներին տեղի ունեցած սպանություններից ու հայաթափումից հետո ադրբեջանցի թուրքերը ավերեցին գյուղի ողջ հայկական մշակութային ժառանգությունը և գրավեցին տեղի հայերի լքված տները։

1986-1992 թվականներին գյուղում կառուցվել է մզկիթ։

Հայտնի կզնուտցիներ 
 Գարեգին Նժդեհ
 Տիրուհի Գյուլնազարյան, Նժդեհի մայրը
 Եղիշե Տեր-Հարությունյան, Նժդեհի հայրը

Ծանոթագրություններ 

Բաբեկի շրջանի բնակավայրեր
Նախճավանի բնակավայրեր
Կզնուտ